24/12/2015 | Administración LocalMunicipal
Brión
Aprobación definitiva da Ordenanza fiscal reguladora do prezo público pola utilización de piscinas e demais instalacións deportivas municipais

Aprobada definitivamente por acordo do Pleno do 16 de decembro de 2015 a ordenanza fiscal núm.21-PP reguladora do prezo público pola utilización de piscinas e demais instalacións deportivas municipais, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da ordenanza aprobada para os efectos da súa entrada en vigor. De conformidade co previsto no 41 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, este Concello establece o prezo público pola utilización das instalacións deportivas e culturais municipais, que se rexerán pola presente Ordenanza. O prezo público regulado nesta ordenanza constitúe unha prestación patrimonial de carácter público que se satisfará por polos usuarios que voluntariamente soliciten a utilización das piscinas e demais instalacións deportivas municipais. Están obrigados ao pagamento do prezo público que se recolle nesta ordenanza os que soliciten a utilización das piscinas e demais instalacións deportivas municipais especificadas nas tarifas contidas no artigo 4.° da presente ordenanza. Son suxeitos pasivos da taxa, en concepto de contribuíntes, as persoas físicas e xurídicas, así como as entidades a que se refire o artigo 35.4 da Lei xeral tributaria, que se beneficien da utilización ou dos servizos ou actividades que constitúen o feito impoñible da taxa.1.-O prezo público que se debe pagar ao Concello pola utilización das instalacións deportivas e piscina municipal, cinguirase ás seguintes tarifas: A tempada completa será o período comprendido entre os meses de agosto e xuño, e a súa solicitude estará vinculada os criterios de preferencia para o acceso a instalación definido no regulamento de utilización de instalacións deportivas do Concello de Brión. No caso de que se solicite a utilización polos clubes deportivos por un período inferior o da temporada, aos efectos de pagamento as tarifas ratearanse por meses completos. No aluguer por tempada ira incluída a utilización da luz artificial.1. De acordo co establecido no artigo 44 do TRLRFL Establécense as seguintes bonificacións para os obrigados ao pagamento do prezo público pola utilización de piscinas e demais instalacións deportivas municipais: a) Concederase unha bonificación do 100% da tarifa, cando existan razóns sociais, benéficas, culturais ou de interese público que así o aconsellen, e estean debidamente acreditadas mediante informe técnico do Servizos correspondentes, o acordo de concesión da bonificación será acordada polo órgano competente. b) As persoas que acrediten formar familia numerosa, terán unha bonificación do 50% do importe da tarifa no segundo fillo e do 100% no terceiro e subseguinte. A os efectos de aplicala bonificación prevista para as familias numerosas, terá a consideración de primeiro fillo o de maior idade, e así sucesivamente. c) O Concello de Brión, na súa labor de fomento do deporte e do asociacionismo deportivo e cultural, poderá concederá unha bonificación de ata o 100% do importe da tarifa, nos seguintes supostos: 1. Clubes deportivos do Concello inscritos no rexistro de entidades do concello, federados e que participen en competicións oficiais federadas, para a utilización de calquera instalación deportiva municipal, para actividades vinculadas ca súa disciplina deportiva.2. Colexios públicos, concertados, institutos públicos e ANPAS, para a utilización de calquera instalación deportiva municipal, para actividades deportivas culturais relacionadas coa súa actividade, sempre e cando se trate de actividades que non se estean a desenvolver nas instalacións municipais polo concello, clubes deportivos, entidades colaboradoras do concello autorizadas polo concello.2. O acordo de concesión das bonificacións anteriores será acordada pola alcaldía previo informe técnico do Servizos correspondentes.1. As solicitudes para a utilización das instalacións deportivas recollidas nesta ordenanza serán realizadas nun escrito dirixido á Alcaldía do Concello de Brión polos interesados, cunha antelación mínima de 3 días hábiles en relación ó momento no que se pretenda a súa utilización, concretando a data, hora, actividade a desenvolver e demais circunstancias de interese.2. O Concello de Brión, en casos debidamente xustificados, poderá esixir un depósito previo para responder, se é o caso, das indemnizacións polos danos que poidan producirse nas instalacións deportivas municipais. Este depósito poderá constituírse en metálico, mediante aval bancario ou póliza de seguros. Devolverase o seu importe, previo informe do responsable do servizo no que conste que non se causaron danos ou que estes foron reparados.3. A obriga do pagamento do prezo público orixinarase no momento no que se presente a solicitude de utilización das instalacións deportivas enumeradas no artigo 4.º. No caso da piscina municipal o pagamento farase no momento de entrada no recinto.4. O solicitante do servizo practicará a autoliquidación consonte ás tarifas establecidas no artigo 4, e o ingreso farase nas entidades bancarias designadas polo Concello ou na caixa do Concello, unha vez solicitada a utilización das correspondentes instalacións.5. Procederase a devolución dos importes satisfeitos no caso de que non se autorice a utilización, non se poidan utilizar as instalación por causas imputables ao concello ou se comunique o concello por escrito o desistimento na solicitude cando menos con tres días de antelación.6. No caso de existir varias solicitudes coincidentes darase preferencia, no caso dos particulares, ós empadroados no Concello de Brión e, no caso de entidades, ás que teñan a súa sede social no Concello.7. Para os supostos non previstos na presente Ordenanza fiscal, será de aplicación o que se establece nas disposicións xerais e nas normas específicas de uso recollidos no Regulamento de utilización das instalacións deportivas do Concello de Brión. A partir da data da entrada en vigor da presente ordenanza reguladora quedará derrogada a ordenanza n.º 10-T, reguladora do prezo público pola utilización de piscinas e demais instalacións deportivas municipais. A presente ordenanza, unha vez aprobada definitivamente, será publicada integramente no Boletín Oficial da Provincia e comezará a aplicarse a partir do 1 de xaneiro de 2016, e manterase en vigor mentres non se acorde a súa derrogación ou modificación expresa. No caso de modificacións parciais, os artigos non modificados continuarán vixentes. Contra este acordo poderá interpoñerse recurso contencioso administrativo a partir da publicación no Boletín Oficial da Provincia, na forma e prazos establecidos nas normas reguladoras de xurisdición contencioso administrativa. Brión, 17 de decembro de 2015 O alcalde José Luis García García